[es] - Kako da podesim Microsoft Virtual PC?????\n19.11.2003. Virtual Drive 7.1\n12.04.2004. java virtual machine?\n27.07.2004. Instaliranje Java Virtual Machine...\n07.12.2004. Kako iz Virtual Dub Mod-a exportovati Mpeg2\n08.03.2006. Virtual memori-na koliko treba podesiti???\n23.02.2007. Virtual PC 2007 FREE\nKako da podesim Microsoft Virtual PC?????\n[es] :: Windows aplikacije :: Kako da podesim Microsoft Virtual PC?????\n[ Pregleda: 4285 | Odgovora: 10 ] > FB > Twit\nKako da podesim Microsoft Virtual PC????? 03.04.2007. u 16:35 - pre 176 meseci\nPomagajte kako da podesim novu virtuelnu masinu ?????\nZa podizanje Viste\nČlan broj: 141033\nRe: Kako da podesim Microsoft Virtual PC????? 03.04.2007. u 20:36 - pre 176 meseci\nSa Windows XP-a ,nikako,Vista ima zastitu koja ti nece dozvoliti da je pokrenes pod virtuelnom masinom.\nRe: Kako da podesim Microsoft Virtual PC????? 03.04.2007. u 20:51 - pre 176 meseci\nZato WMware 5 daje podesavanja za instalaciju Viste, nadam se da radi posto nisam probao.\nRe: Kako da podesim Microsoft Virtual PC????? 07.04.2007. u 00:02 - pre 176 meseci\nSa Microsoft Virtual PC mozes da instaliras i Vistu samo sto moras da dozvolis da uzme 512mb memorije jer toliki je minimum za instalaciju Viste. Provereno radi.\nRe: Kako da podesim Microsoft Virtual PC????? 07.04.2007. u 21:33 - pre 176 meseci\nDa se nakačim sa još jednim pitanjem.\nDa li postoji način da se MS Virtual PC nadogradi USB izlazom/ulazom ( jednostavno ne mogu da verujem da je MS napravio takav propust i kod verzije 2007 )???!!!\nRe: Kako da podesim Microsoft Virtual PC????? 07.04.2007. u 22:02 - pre 176 meseci\nKoliko znam, ne može. Za tako nešto ti treba VMWare. Doduše, VirtualPC je besplatan (VMWare solidno košta), tako da mu se može "progledati kroz prste".\nRe: Kako da podesim Microsoft Virtual PC????? 09.04.2007. u 19:18 - pre 175 meseci\nStavi ga kao shared folder i to bi bilo to :)\nRe: Kako da podesim Microsoft Virtual PC????? 09.04.2007. u 19:47 - pre 175 meseci\nMiroslav Jeftić: Za tako nešto ti treba VMWare. Doduše, VirtualPC je besplatan (VMWare solidno košta), tako da mu se može "progledati kroz prste".\nE sad si me nacisto zbunio :? Vidi sta pise za Wmware i Virtual PC u najnovijem Mikro dvd-u:\nVMWare, poznati proizvođač i pionir na polju virtuelnih operativnih sistema je odlučio da svoj softver deli besplatno. Microsoft je reagovao munjevito, pa je tako od sada njihov ekvivalentni sistem Virtual PC takođe besplatan. Virtuelna tehnologija ugrađena u Virtual PC omogućava pokretanje drugih operativnih sistema pod Windowsom kao da se radi o zasebnim PC računarima. Osim mogućnosti testiranja softvera bez ugrožavanja matičnog operativnog sistema, ova tehnologija je bogom dana za testiranje softvera na različitim operativnim sistemima. Što je najvažnije, verzija 2007 omogućava instaliranje Windows Viste pod Windowsom XP, pa ne morate odvajati zaseban čvrsti disk da biste ispitali kako se ovaj novi sistem ponaša na vašem postojećem hardveru. Može se pokrenuti i više od jednog dodatnog sistema, dok god imate dovoljno memorije i procesorske snage. Nismo isprobali mogućnost da Vista bude OS "domaćin" ali po navodima Microsoftva i ta kombinacija bi trebalo da radi. Napomena: virtuelni operativni sistemi uvek rade sporije nego osnovni sistem, pa nemojte suditi po sporijem odzivu da će i "prava" Vista raditi sporo. Osim toga neke funkcije Viste se ne mogu lako virtuelizovati a tu je i činjenica da Virtual PC-a nije još sasvim dorađen program (preblemi su 3D grafika, igre koje traže DirectX 10 i sl.). Naomena: potrebno je program besplatno registrovati.\nRe: Kako da podesim Microsoft Virtual PC????? 10.04.2007. u 17:45 - pre 175 meseci\nNisam to znao, pre se plaćao; mada mislim da nisu baš sve verzije dali besplatno.\nRe: Kako da podesim Microsoft Virtual PC????? 16.04.2007. u 09:40 - pre 175 meseci\nInstalling Vista on Microsoft Virtual PC\nRe: Kako da podesim Microsoft Virtual PC????? 16.04.2007. u 09:51 - pre 175 meseci\nFor experienced techies, who are geniuses at computing, all you need to do is absorb these key concepts:\n1. Obtain your copy of Vista, either on DVD or as an image.\n2. Create a new Virtual Machine with Virtual PC.\n3. Capture the DVD drive or the image of the Vista in the Virtual Machine.\n4. Have patience and faith that the Vista install will work.\nPoslednja stavka mu je najjača, mada je i uvod za bisere.\nRegistrovani: 10 ( ivanrsvb, component, vjova, Milan Kragujevic, MartinK2, BuzzLightyear, valjan, bojanum, SlobaBgd, djoka_l )


Naslovna » Specijalnosti » Klinike » Hirurške klinike » Klinika za vaskularnu i endovaskularnu hirurgiju\nObavljaju se i rekostruktivni zahvati na krvnim sudovima abdomena i ekstremiteta zahvaćenih tumorom. Primenjuju se najsavremeniji postupci endoskopske i minimalne invazivne hirurgije arterija i vena. Takođe, u Klinici se izvode i najkompleksnije operacije hibridne rekonstrukcije luka aorte kao i torako-abdominalne aorte.\nZa vojne osiguranike i civilna lica sa uputom, Kabinet za vaskularnu i endovaskularnu hirurgiju je otvoren svakog radnog dana od 07.30 do 15.00 časova. Za civilna lica koja pregled obavljaju na sopstveni zahtev i sama snose troškove lečenja, kabinet radi od ponedeljka do četvrtka od 15.30 do 19.30 časova.\nNačelnik Klinike: pukovnik prof. dr Aleksandar Tomić\nBroj kabineta načelnika Klinike: 011 360 85 36\nAdministrator Klinike: 011 360 87 88\nStručni tim Klinike za vaskularnu hirurgiju\nSpecijalnosti Klinike Hirurške klinike Klinika za vaskularnu i endovaskularnu hirurgiju


Potpuno izbacivanje namirnica, koje važe za nezdrave, posebno ugljenih hidrata, može biti štetno po zdravlje.\nUprkos trendu koji je zavladao svetom pod sloganom "jedi čisto", lekari upozoravaju da potpuno izbacivanje glutenskih proizvoda i šećera, izbegavanje mesa i mlečnih proizvoda, posebno kada nismo alergični na njih, može naneti trajne posledice po zdravlje organizma.\nPročitajte još: SAVRŠEN DAN ima tri koraka, najvažniji je PRVI, a treći je PLANIRANJE\nLekari poremećaj izbacivanja svi štetnih sastojaka iz ishrane nazivaju ortoreksijom i upozoravaju na neželjene posledice, koje ona donosi. Naime, ovaj poremećaj u ishrani podrazumeva preteranu preokupaciju zdravom hranom i izbegavanjem one koja se smatra nezdravom.\nOrtoreksija još nije zvanično evidentirana kao bolest u medicini poput anoreksije ili bulimije, ali je definisana kao poremećaj u ishrani. Poput ostalih vrsta fobija i ova se može lečiti kognitivno-bihevioralnom terapijom.\nZdrava ishrana podrazumeva umerenost u hrani, ali ne opsednutost zdravom hranom.\nProfesor psihologije na Univerzitetu u Tuluzu, Patrik Denoj tvrdi da su pacijenti koji boluje od ortoreksije opterećeni nizom pravila koja nameću sami sebi.\nPročitajte još: SPAVATE i MRŠAVITE? Moguće je, ako primenite ovih 5 saveta\nOsim toga, princip "jedi čisto" direktno utiče na manjak vitamina B12 u organizmu, a njega ima u jajima, mlečnim proizvodima, mesu i ribi.\nkoja hrana je zdrava\nprincip zdrave ishrane\nkoja hrana nije opasna po zdravlje


Seat za sve igrače i stručni štab FK Sarajevo (Video) - Akta.ba\nRealizacija projekta ne bi bila moguća bez aktivnog ućešća sponzora Porsche BH na čelu sa gdin. Senadom Olovčićem i gdin. Alexom Vaszijem\n11.12.2019 08:36:16 / Izvor: Akta.ba\n"Igrači su okosnica kluba, te stvaranje sto je moguće boljih uslova rada za njih je svakako prioritet Upravnog odbora i kompletne administracije. Obzirom da u ekipi imamo veliki broj akademaca mogućnost da za sve njih obezbijedimo auto je zaista velika stvar. Realizacija projekta ne bi bila moguća bez aktivnog ućešća naših sponzora Porsche BH na čelu sa gospodinom Senadom Olovčićem i gospodinom Alexom Vaszijem, te brend menadžera Seata Senada Trnke, Prepedigno Martina - area manager za BiH, te osiguravajućih društava Adriatic Sarajevo i ASA Osiguranja", istakao je Senad Jahić, predsjednik Upravnog odbora FK Sarajevo.\nTAGOVI: #vozila #porsche #seat #sponzorstvo #fudbalski klub\nUz podršku Općinskog načelnika na Međunarodni turnir u Budvu\nPorsche BH – Planinarenjem do boljeg zdravlja i jakog kolektiva\nPorsche BH podržao Udruženje distrofičara KS\nUskoro na BiH tržište stiže novi VW T-Roc: "Golf među crossoverima"\nNovi Taycan Sport Turismo: praktičan svestrani auto sa cestovnom dinamikom\nNajjači Cayman ikada je vrhunac LA Auto Show-a\nElegantno i ekskluzivno: Panamera Platinum Edition\nul. Trg Međunarodnog prijateljstva br. 20, 71000 Sarajevo\nZmaja od Bosne 5, 71000 SARAJEVO


DR SINIŠA SAVKOVIĆ 17 GODINA IZVODI EPIDURALNE ANESTEZIJE U OPŠOJ BOLNICI – Zrenjanin\nDR SINIŠA SAVKOVIĆ 17 GODINA IZVODI EPIDURALNE ANESTEZIJE U OPŠOJ BOLNICI\n8 марта, 2018 10 априла, 2018 List Zrenjanin\nBezbolnost postignuta kod više od 90 odsto žena\nEpiduralna analgezija je sjajna metoda sa minimalnim efektom na majku i dete, a u poređenju sa drugim načinima obezboljavanja porođaja, daje ubedljivo najbolje rezultate – poručio je spec. anesteziolog dr Siniša Savković na nedavno održanom predavanju zrenjaninske podružnice Srpskog lekarskog društva – Društva lekara Vojvodine.\nOD 1980. I U ZRENjANINSKOJ OPŠTOJ BOLNICI\nProšlo je više od 100 godina od prvih pokušaja da se davanjem anestetika u epiduralni prostor porođaj učini prijatnijim, podsetio je na početku predavanja spec. anesteziolog u penziji dr Goran Latovljev.\n– Od početka 20. veka počelo je ozbiljno da se radi na tome. Anestetici koji su tada bili na raspolaganju nisu bili visoko potentni, a nije bilo ni ljudi koji su se isključivo bavili anestezijom. Godine 1931. prvi put je u okviru epiduralne analgezije za porođaj upotrebljen kateter. Šezdesetih i sedamdesetih godina usavršene su tehnike, kao i oprema za davanje epiduralne analgezije. U upotrebu su ušla dva značajna anestetika, najpre bupivakain, a zatim i ropivakain, koji se sada isključivo koriste u epiduralnoj anesteziji za porođaj.\nPre skoro 40 godina prvi put je urađeno obezboljavanje porođaja i u Opštoj bolnici „Đorđe Joanović” – ističe dr Latovljev i dodaje da je zrenjaninska bolnica imala privilegiju da u njoj još 1980. godine dr Arsenić, uz veliku pomoć ginekologa i akušera dr Ljilje Hes, uradi prvu analgeziju za porođaj.\nRAZLIČITE VRSTE ANESTEZIJA\nPorođaj je prirodni fenomen ali za mnoge porodilje predstavlja izuzetno neprijatno i bolno iskustvo, naveo je anesteziolog Opšte bolnice dr Siniša Savović.\n– Oko 20 odsto porodilja bol tokom porođaja opisuje kao neizdrživ, a 30 odsto kao jak. Dobro je da je sećanje kratko, tako da posle tri meseca, 90 odsto onih koje su bol opisale kao jak, sada kažu da je prihvatljiv – kaže dr Savković.\nDoktor dodaje da se anestezija u porođaju izvodi nefarmakološkim i farmakološkim načinima, regionalnom anestezijom i kombinacijom navedenih metoda.\nOD JOGE I MASAŽE DO INJEKCIJA\n– Nefarmakološki načini obezboljavanja mogu biti prosti i specijalizovani, zavisno od toga da li zahtevaju prisustvo obučenih osoba ili specijalizovane opreme. Prosti su: edukacija, koja se u Zrenjaninu sada uglavnom vezuje za Dispanzer za žene, zatim prisustvo partnera na porođaju, masaža, joga, aroma i audio terapija. Specijalizovani nefarmakološki načini su hidroterapija, specijalizovane kade sa toplom vodom, akupunktura, akupresura itd. Ove metode su alternativne i za razliku od konvencionalne medicine koja se bavi fizičkim bolom, uglavnom pokrivaju emocionalnu komponentu bola – rekao je dr Savović i objasnio da se farmakološki načini obezboljavanja uglavnom koriste u bolnici i deluju sedativno na porodilju.\nKako je tokom proteklih 17 godina beležio statistiku oko izvođenja epidurala kod zrenjaninskih pacijentkinja, dr Siniša Savković je došao do podatka da je bezbolnost postignuta u preko 90 odsto slučajeva.\nAkreditovano predavanje „Analgezija za porođaj sa akcentom na epiduralnu analgeziju u zrenjaninskoj bolnici” održano je početkom februara u Hotelu „Vojvodina”.\nEPIDURAL – ŽELjA PORODILjE\nRegionalna anestezija obuhvata paracervikalni blok, pudendalni blok, lumbalni, parasimptatički blok i na kraju centralno neuro-aksialne blokovi, kojih ima tri vrste – spinalna, spinalno-epiduralna i epiduralna anestezija.\n– Prednosti kombinovane anestezije jeste kvalitetna analgezija, a pogodna je kod višerotki i porodilja čiji porođaj brzo napreduje – naveo je dr Savković, naglašavajući da skoro svaka porodilja može da dobije epidural, jer on ne nosi neželjena dejstva u vidu respiratornih, kardio-vaskularnih ili metaboličkih oboljenja. U Opštoj bolnici, kazao je on, epidural jer pre svega želja porodilje.\n← U DOMAĆIM TEKSTILNIM FIRMAMA MOGLO BI DA RADI MNOGO VIŠE LJUDI\nIZ NOVOG SADA SREDSTVA BOLNICI U ZRENJANINU →


MATOVIĆ PRED KRKU: Biće izuzetno zahtevna utakmica | Novosti.rs\nCrno-beli sutra od 21 sat u hali sportova "Ranko Žeravica" u Beogradu dočekuju tim iz Novog Mesta.\n"U prvom delu šampionata protiv Krke smo imali veoma tešku utakmicu. Oni su odigrali čvrsto, pogodili dosta otvorenih šuteva, napravili na početku veliku razliku i na kraju nas dobili velikom razlikom. U ovom momentu mi moramo prvo da odgovorimo na identičan ''spejsing'' koji oni imaju, nešto slično Megi, gde visoki igrači uzimaju puno šuteva za tri poena, gde imaju spolja šutere koji šire teren i nekoliko igrača koji su odlični u prodorima. Biće izuzetno zahtevna utakmica. Ono što se od nas očekuje je da ponovo odgovorimo muškom igrom, da iskontrolišemo njihove šuteve, sa druge strane ih nadtrčimo, nadskočimo i pokušamo da pobedimo", rekao je Matović za klupski sajt.\n"Trener nam je baš govorio o tome da oni imaju svoj dosta jedinstven stil igre i dobro ga se drže. Poznaju našu igru, tako da očekujem jaku borbu. Pripremićemo se psihički i fizički da bismo im parirali energetski i zaustavili taj njihov jedinsteni način igre“, istakao je Mika.\nSport košarka KK Partizan KK Krka ABA liga Aleksandar Matović


Od Bara do Pljevalja: U Crnoj Gori aktivno 28 kriminalnih klanova - Vijesti.me\nOd Bara do Pljevalja: U Crnoj Gori aktivno 28 kriminalnih klanova\nPolicija radi na prikupljanju podataka o organizovanom i teškom kriminalu, smatra se da je broj kriminalnih grupa manji nego prije dvije godine\nFoto: Anto Baković Autor: Biljana Nikolić\nInterni podaci policije ukazuju da je u Crnoj Gori trenutno aktivno 28 organizovanih kriminalnih grupa, što je za sedam manje nego što je to bio slučaj prije dvije godine kada je urađen prvi dokument OCTA - Procjena opasnosti od organizovanog kriminala.\nNova OCTA 2013. trebalo je da bude urađena do početka ove godine, ali se sa pisanjem tog dokumenta kasnilo zbog promjene metodologije na nivou EEUROPOL-a, jer osim podataka o organizovanim grupama, ubacuju se i analize o grupama i pojedincima koji se bave i teškim kriminalom.\nPodaci “Vijesti” iz policije, ukazuju da i u novoj Procjeni opasnosti od organizovanog i teškog kriminala SOCTA, koja bi trebalo da bude gotova u drugoj polovini 2013, neće biti promjena u dijelu čime se crnogorski kriminalci najviše bave tokom svog djelovanja.\nU prvom dokumentu UP, koju su analitičari uradili zajedno sa ekspertima iz Austrije, ali i novom internom dokumentu koji je trenutno na reviziji u policiji, piše da su ključne bezbjednosne prijetnje - trgovina drogom, pranje novca i šverc oružja.\nPolicijski eksperti smatraju da je Crna Gora relativno malo tržište, ali predstavlja značajno tranzitno područje za šverc droge zbog svog geografskog položaja, činjenice da je primorska zemlja, ali i da se nalazi u neposrednoj blizini jednog kraka “Balkanske rute”.\nProcjene policije su i da novac zarađen od prodaje narkotika dileri pokušavaju da ubace u legalne bankarske tokove - organizatori kriminalnih grupa ali i članovi kupuju vrijedne nekretnine, hotele, diskoteke ili grade luksuzne komplekse na atraktivnim lokacijama na Crnogorskom primorju.\nKriminalci smatraju da je dobra zarada i od prodaje oružja, tako da se upravo zbog profita odlučuju da na organizovan način od BiH, preko naše zemlje i dalje ka Kosovu, Srbiji i Albaniji šalju takve tovare.\nOsim toga, ovdašnje kriminalce karakteriše dobra povezanost sa Crnogorcima u inostranstvu, ali i sa drugim organizovanim grupama u regionu i Evropi...\nUP: Manje klanova nego u prvoj OCTA\n“Vijestima” je u Upravi policije rečeno da njihove analize sa terena i operativni podaci ukazuju da je trenutno aktivno mnogo manje kriminalnih grupa, nego tokom 2011. godine.\n“Što se tiče broja organizovanih kriminalnih grupa, možemo reći da u ovom trenutku u Crnoj Gori aktivno djeluje manji broj grupa od broja koji je registrovan prethodnom procjenom (OCTA-2011). Nova 'Procjena opasnosti od teškog i organizovanog kriminala' će u skladu sa predloženim izmjenama u Akcionom planu borbe protiv organizovanog kriminala i korupcije, biti objavljena u drugom kvartalu 2013. godine, a u skladu sa promjenama metodologije prelaska sa izrade OCTA na SOCTA na nivou EU i EUROPOL-a, obuhvatiće pored organizovanog i najznačajnije problemske oblasti teškog kriminala”, piše u odgovorima policije.\nNa tom dokumentu radiće tim od šest policijskih analitičara, koji će sa kolegama iz Austrije, uraditi prvu SOCTA i to po planu koji je korišćen i tokom izrade prve OCTA.\n“Prvi godišnji interni operativni 'Plan aktivnosti za borbu protiv organizovanog kriminala' koji se može smatrati kontrolnom strategijom za tu oblast, izrađen je i realizovao se tokom 2012. godine. Početkom 2013. godine pristupilo se njegovoj reviziji u cilju usklađivanja sa novim prioritetima identifikovanim tokom izrade nove 'Procjene opasnosti'. Kao i prethodni plan za 2012. i izmjenjeni plan sadrži poglavlja koja obuhvataju aktivnosti u oblastima: preventivnog djelovanja, obavještajnog rada i operativno-istražne aktivnosti”, pojasnili su u UP.\n“Vijestima” u UP nijesu željeli da dostave više podataka o članovima, broju kriminalaca koji se nalaze u njihovim bazama ali ni koliko je preventivni rad UP možda uticao na smanjenje broja klanova.\n“Radni tim za izradu strateških dokumenta smatra da u ovom trenutku ne treba saopštavati i komentarisati procjene iz ove oblasti, dok javna verzija SOCTA dokumenta ne bude zvanično objavljena”, piše u odgovorima UP.\nBrojne promjene za dvije godine\nU internom dokumentu UP, ali i u novoj SOCTA, podaci o kriminalnih grupama ali onima koji se bave “samo” teškim kriminalom, biće podijeljeni po njihovim poslovima.\nPoseban odjeljak biće ostavljen za kriminalce, koji se bave trgovinom droge, pa će tako policija napraviti šemu djelovanja kriminalnih grupa kao i to koje narkotike najviše švercuju.\nUkoliko se pogleda prva “Mapa organizovanog kriminala” u Crnoj Gori u kojoj je navedeno da je bilo 35 klanova, nije teško zaključiti da je za protekle dvije godine crnogorsko podzemlje pretprjelo neke promjene.\nNova OCTA će imati manji broj kriminalnih grupa, a nijesu samo brojke dobar pokazatelj da je došlo do značajnih promjena u crnogorskom svijetu kriminala, već su i imena nekih osoba koje su tada pominjane u dokumentu sada pod istragama ovdašnje ili policija regiona, ili se nalaze u bjekstvu.\nU poređenju na period od prije dvije godine čini se da samo Bar kao mjesto gdje djeluje šest klanova još nije pretrpio “teže udare policije”.\nPolicijske racije i pretresi u Baru, koje su urađeni nakon ubistva braće Gojačanin, nijesu uticali na istaknute članove “barskih klanova”, koji su se samo primirili tokom policijske represije, ali nijesu “ugasili” svoje kriminalne ćelije.\nVođe ključnih grupa u Baru Armin-Muša Osmanagić, Luka Đurović, klan Veska Bujića, ali i članovi grupe braće Dragoslava i Duška Ivanovića, Stojana Sekulovića će i dalje zauzeti značajno mjesto u šemi nove SOCTA, koja će se baviti čime se oni najčešće bave, kao i kako novac zarađen od kriminala ubacuju u “legalne” tokove.\nBjekstvom Rožajca Safeta Kalića, nije ugašena njegova kriminalna grupa u tom dijelu sjevera Crne Gore, a procjene policije su da ta kriminalna piramida i dalje ima ključnu ulogu u švercu heroina.\nNišta manje mjesta u novoj SOCTA neće zauzeti ni članovi, koji su u policijskim bazama, označeni da su u grupi odbjeglog Pljevljaka Darka Šarića, ali ni oni koji su u bazama njegovih isturenih kriminalnih ispostava u Kotoru.\nPodgorica i Nikšić, takođe, će zauzeti svoje mjesto u novoj SOCTA, a procjene su da su neke grupe u glavnom gradu Crne Gore prestale sa djelovanjem, da su se neke ujedinile, dok su neke u ovom dvogodišnjem periodu prilično ojačale.\n“Vijestima” iz policije nijesu željeli da dostave više podataka o članovima, broju kriminalaca koji se nalaze u njihovim bazama, ali ni koliko je preventivni rad UP možda uticao na smanjenje broja klanova\nVjeruju samo rođacima i kumovima\nKriminalci u Crnoj Gori djeluju iz zajedničkog interesa, zbog profita, ali procjene policije su da vođe u svoje grupe “primaju” samo odabrane rođake, prijatelje i kumove.\nZajednički interes svih klanova u Crnoj Gori je novac, tako da povjerenje za takve poslove imaju samo u one sa kojima su bliski još od djetinjstva.\nOsim toga, organizovane kriminalne grupe u Crnoj Gori dobro su povezane i sa kriminalcima iz regiona i Evrope, pa tako se sa mnogima “udružuju” zbog lakšeg i boljeg djelovanja.\nKriminalci mitom do brojnih usluga\nU novom dokumentu UP, a posebno zbog toga što je sa brojnih evropskih adresa stiglo negodovanje zbog rasprostranjene korupcije u Crnoj Gori, naći će se i poseban odjeljak posvećen tome kako kriminalci mitom dolaze do usluga od ljudi iz državnih uprava ali i bezbjednosnih službi.\nAnalitičari UP smatraju da kriminalci imaju dobru logistiku i uporište u brojnim upravama, te da im pojedinci iz ANB-a ili UP “čuvaju leđa” i omogućavaju kriminalno djelovanje.\nUpravo korupcija, kako se strahuje, može prouzrokovati i teške posljedice i značajno usporiti proces reformi u Crnoj Gori, ali i otežati put ulaska u EU.\nKriminalne grupe Crna Gora\n_Bar_ 5 godina i 7 mjeseci\nod toga u Baru i Niksicu 25..\nmedi 5 godina i 7 mjeseci\na sto ne hapse kad znaju klanove i sve?dje su te akcije,planovi i strategije kako da se sruse krimi goveda? sto cine nadlezni?\nOd Bara do Pljevalja: U Crnoj Gori aktivno 28 kriminalnih klanova"""" Masala znao sam da je CG po necemu BOGATA i POZNATA> Zna li Filip Vujanovic za ovo???? NE on se samo sjeca JEFEJENDUMA


MjuzNews | Vesti iz sveta muzike - Dočekasmo debi EP Ive Pletikosić - Domaca muzika i autori\nDočekasmo debi EP Ive Pletikosić\n„Ironično je što u ovom trenutku autorska muzika moj hobi“\nZa Ivu Pletikosić šira publika je saznala nakon televizijskog takmičenja „Ja imam talenat“. Nakon fenomenalnih singlova koje je izbacila u poslednjih nekoliko meseci u petak, 21. februara, napokon izlazi i njen prvi EP:\nМjuzNews: Čuli smo da je pitanje dana kada će izaći tvoj debitanski EP. Da li ludiš od nestrpljenja ili si kul?\nEeva: Neko rollercoaster raspoloženje kad se sve sabere jer, kao i svako ko izbacuje prvi put album ili u mom slučaju EP, bila sam malo nestrpljiva što proces traje duže nego što sam planirala. Sada sam kul jer sam zadovoljna kako je sve ispalo, ali ne sumnjam da ću se osećati kao da sam izgubila 10 kilograma kad pesme pustim u svet interneta.\nMjuzNews: Na domaćoj sceni se umetnici koji se ozbiljno bave R&B muzikom mogu nabrojati na prste jedne ruke. Da li ti ozbiljna konkurencija na domaćem terenu nedostaje?\nEeva: Pa, ne razmišljam baš o tome. Zapravo to mi je čak i psovka kad je muzika u pitanju, konkurencija zvuči kao da sam u nekom takmičenju. Jedino takmičenje koje ja mislim da treba da se dešava sa ljudima koji se bave muzikom je ono unutrašnje; ta težnja da se konstantno nadmećeš sam sa sobom i prevazilaziš sopstvena očekivanja umesto tuđa. Bilo bi svakako zanimljivije da postoji više kolega koji osećaju i iskreno stvaraju srodni žanr jer njih doživljavam kao saborce, ne kao konkurenciju.\nMjuzNews: Muziku i tekstove za svoje pesme radiš sama a poznata si po izraženoj samokritičnosti i perfekcionizmu. Koliko vremena i rada je uloženo u pesme koje ćemo uskoro čuti i da li je teško staviti tačku na „lickanje“ materijala u studiu, staviti mašnicu i „baciti“ ga publici u ruke?\nEeva: Pa i ne baš. Iskreno, trenutno sam vrlo protiv tog perfekcionizma, više sam za produktivnost, u vezi s tim se često ''tučem'' sa nekim saradnicima. Nije neko usavršavanje projekta do besvesti u pitanju, već ne pođu stvari uvek očekivanim tokom kad na jednom projektu radi više ljudi. Stalno nekog čekaš, lopta ide iz jedne ruke u drugu, pa u jednom trenutku ni ne znaš više kod koga je lopta i tako dobacivanje traje dok na kraju ne dođe u tvoje ruke konačno. Što se tiče muzike; moj je vokalni posao, odnosno tekst i melodije vokala, a beatmakeri rade na svojim instrumentalima. Zato za sebe često kažem da sam pevajući reper, jer uglavnom na taj način pišem pesme. Naravno tu i tamo se umešam beatmakerima sa nekim sugestijama i idejama, usmeravam ih šta želim, itd. Godinu dana je trajalo to moje snimanje i pisanje pesama, odnosno moj život posle 5 kad izađem iz kancelarije i postanem artist, o čemu pričam u pesmi ''Firefly'' sa EP-a. Napisala sam mnogo više od 8 pesama za ''Part of the plan'' EP ovih godinu dana, ali ove su preživele ''test of time'' što se tiče mog ličnog utiska o njima, pa sam odlučila da samo njih podelim za sada.\nMjuzNews: Ko je, prema tvom mišljenju, trenutno najprogresivniji i najoriginalniji muzičar u regionu?\nEeva: Hmm, hajde da odgovorim u nekoj svojoj kategoriji, što bi bile pevačice... Meni je jako kul Jelena Petošević. Generalno su mi interesantni artisti koji su slobodni i imaju taj „boldness“ u izrazu.\nMjuzNews: I sama si bila deo jednog takmičenja za talente. Šta misliš, da li emisije te vrste pomažu da se podigne scena?\nEeva: Uprkos tome što se sve više pojavljuje vrednih i talentovanih ljudi, i dalje mislim da te emisije pomažu samo da se podigne još emisija. Verovatno je ovo svačiji odgovor na to pitanje, ali eto, još uvek čekamo da iz neke talenat emisije izađe izvođač koga će publika pratiti i podržati barem 20% kao što je podržavala show. Što se mene tiče, i ja sam se našla tu, eksperimentalno, da vidim da li je imalo smisla što sam te stvari izbegavala ceo život i da steknem neko novo i drugačije iskustvo. Lepo sam se provela, upoznala neke kul ljude, dobila reakciju od Erike Badu, izvela svoj prvi singl... to su mi vrlo drage uspomene, ali to je to, i dalje je borba moja.\nMjuzNews: Šta radiš kad ne radiš? Da li imaš neki hobi?\nEeva: Ironično ali sada mi je upravo autorska muzika hobi! U proseku radim oko 10 sati dnevno, spavam po 5 sati najviše. Zaposlena sam u jednoj firmi 4 godine i posle radnog vremena radim na muzici, ne samo za za sebe, već i za independent RnB/hip-hop artiste koji me online angažuju, snimam razne materijale kao session singer, neke reklame, remixe, pišem neke članke... Još kad dođe faza rada sa bendom, pa probe... često poželim da dan ima 48 sati.\nMjuzNews: Da li postoji muzičar koga bi veoma želela da čuješ uživo a da nisi još imala priliku za to?\nEeva: Definitivno bih volela jako da čujem Jill Scott i Indiu Arie. Ispunile su mi se najveće želje sa Erykah Badu, Beyonce, Janelle Monae i The Roots. Takođe bih jako volela da čujem uživo Mariah Carey jer je prvi vokal u koji sam se kao klinka zaljubila.\nMjuzNews: Da nisi muzičar bila bi...\nEeva: Kao dete sam puno stvarala, crtala, pevala, igrala, učila jezike, pravila svašta... Osim muzike, druga ljubav i talenat su mi strani jezici. Možda jednog dana kad omatorim i postanem nežna i strpljiva osoba budem profesor Engleskog, što je zapravo moje zvanje. Da se ne bavim muzikom, vratila bih se možda kineskom jeziku koji sam učila u srednjoj školi ali sam ga zaboravila u nedostatku posvećenosti koju on zahteva. U svakom slučaju bih se ostvarila u desnoj hemisferi mozga i radila nešto kreativno.\niva pletikosić /\niva pletikosic /\nja imam talenat /\ndebi ep /\n21. februar /\nMina And Me: Intervju\n"On ima muziku, ona ima glas"\nNovi singl fenomenalne Ive Pletikosić\nVila Filozofina: Promocija albuma u sredu, 2. oktobra\nMikser House u 19h\nNičim izazvan: Intervju povodom izlaska debi albuma\nMjuzNews intervju: Artan Lili\n„100% rad, 100%talenat i 100% sreća“\nNikola Radović & R'umors: novi album „U očima je sve"\nObjavljeno prvo digitalno izdanje za Mascom Records


ZAJEDNIČKI CILJ – SJEDINJENA SRPSKA DRŽAVA? | SENSE Agency | /sense.50.html | Vest\nHAG/DEN HAAG | 19.10.2015.\nZAJEDNIČKI CILJ – SJEDINJENA SRPSKA DRŽAVA?\nDragan Kijac, svjedok odbrane Ratka Mladića\nSvedočeći u odbranu Ratka Mladića, bivši šef tajne službe bosanskih Srba Dragan Kijac odbio da se složi sa tezom da je zajednički cilj rukovodstava Srbije, RS i RSK bio stvaranje zajedničke države, pa mu je u tu svrhu predočeno više dokaza, uključujući video snimak na kojem optuženi kaže da se borba vodi sa ciljem da "svi Srbi žive u jednoj državi"\nNakon jednonedeljne pauze, dokazni postupak odbrane Ratka Mladića nastavljen je iskazom Dragana Kijca, ratnog načelnika Resora državne bezbednosti MUP Republike Srpske. Kada je 2013. godine svedočio u odbranu Radovana Karadžića, za njega je tražen "slobodan prolaz", odnosno garancije da tokom putovanja iz Beograda i boravka u Hagu neće biti uhapšen po mogućoj optužnici iz BiH za ratne zločine. Nije saopšteno da li je isto tražio i dobio i ovog puta.\nU kratkom glavnom ispitivanju govorio je o grupama "Tajfun" i "Miloš" koje su funkcionisale kao obaveštajne jedinice bosanske policije – prva je podatke dostavljala predsedniku Karadžiću, a druga Državnoj bezbednosti Srbije. Kada su pomenute grupe počele da rade na svoju ruku, rasformirane su. Do kraja unakrsnog ispitivanja svedok je poricao verodostojnost određenog broja dokumenata koje je optužba uvela u dokaze kao obaveštajne izveštaje bosanskih Srba.\nOdgovarajući na pitanje branioca Lukića o saradnji Republike Srbije i Republike Srpske tokom rata, Kijac je rekao da je na političkom planu bilo uspona i padova, ali da su službe svoj posao "radile profesionalno". Tužilac Traldi je u unakrsnom ispitivanju ukazivao da je vojna, policijska i politička saradnja trajala neprestano i to sa ciljem ujedinjenja delova BiH (Republika Srpska) i Hrvatske (Republika Srpska Krajina) sa Srbijom.\nPrvo je predočio fotografiju, koja je po svedoku sačinjena 1995. godine u Bijeljini, na kojoj je zabeležen susret policijsko-političkih zvaničnika tri entiteta. Na kauču sede policijski funkcioner Republike Srpske Stojan Župljanin i predsednik tamošnje skupštine Momčilo Krajišnik, šefovi Državne bezbednosti Srbije Jovica Stanišić i Franko Simatović i predsednik krajinskih Srba Milan Martić, a iznad njih stoji Kijac. Upitan da li su svi ti ljudi imali isti cilj u ratu, svedok je odgovorio da on na to teško može da odgovori.\nTezu da su rukovodstva tri entiteta delila isti cilj – ujedinjenje u jednu srpsku državu – tužilac je potkrepio sa nekoliko dokaza. Prvi je pismo Jovice Stanišića ministarstvu policije Srbije od 5. jula 1994. godine u kojem govori da počinje "odlučujuća faza borbe za ostvarenje zajedničkih ciljeva svih srpskih zemalja". Zatim je predočena novogodišnja čestitka Milana Martića Radovanu Karadžiću u kojoj kaže da je prethodna 1994. godina okarakterisana "naporima da se postigne stvaranje ujedinjene srpske države". U nastavku ispitivanja, optužba je u dokaze uvela i video snimak u kojem Ratko Mladić u razgovoru sa Karadžićem i Koljevićem navodi da je cilj "da svi Srbi budu u jednoj državi". Kijac ne poriče da su najviši srpski rukovodioci davali takve izjave tokom rata, ali napominje da on ne može reći šta je njima zaista "bilo u glavi".\nPred kraj današnjeg zasedanja razgovaralo se o Željku Ražnatoviću Arkanu. Upitan da li se radilo o poznatom kriminalcu, svedok je rekao da bi ga pre nazvao "bezbednosno interesantnim licem", a tužilac je predočio snimak francuske televizije na kojem Arkan kaže da "više nema zarobljavanja" već će on i njegovi ljudi "ubijati svakog fašističkog vojnika koga uhvate". Nasuprot tezi optužbe da je Arkana u Bijeljinu i Zvornik pozvala Biljana Plavšić, svedok tvrdi da je on po dolasku u BiH imao kontakt sa Fikretom Abdićem i drugim predstavnicima republičkog predsedništva. Tužilac je predočio izvod iz Mladićevog ratnog dnevnika u kojem se u unosu za 22. septembar 1995. godine navodi da je na sastanku, u prisustvu Kijca, general Manojlo Milovanović naveo da je 300 "arkanovaca" priključeno MUP Republike Srpske. Svedok tvrdi da to nije bilo u njegovoj nadležnosti, baš kao što prvi put čuje da je Radovan Karadžić 30. maja 1996. godine odlikovao Željka Ražnatovića.\nSutra će odbrana ispitati novog svedoka, a iskaz Kijca će biti nastavljen prekosutra.


Subvencije za nabavku mašina i opreme za biljnu primarnu proizvodnju (VIDEO) | TV Istok\nSubvencije za nabavku mašina i opreme za biljnu primarnu proizvodnju (VIDEO)\nDate: 10 јуна, 2019\nPoljoprivredni proizvođači koji su u ovoj godini izvršili nabavku mašina i opreme za biljnu primarnu proizvodnju mogu podnositi zahteve za ostvarivanje prava na podsticaje od 27. maja do 30 avgusta prema nedavno objavljenom javnom pozivu.\nProizvođači čija je vrednost ukupne investicije najmanje 65 hiljada dinara mogu podneti zahtev za povraćaj 50 odsto uloženih sredstava bez PDV-a pod uslovom da su im pojedinačni računi, odnosno pojedinačne investicije najmanje 50 hiljada dinara.\nZa jagodičasto voće limit je 2 ha, a za svo ostalo voće, 5 ha. Vinogradari moraju ispuniti uslov od najmanje 20 ari do 100 ha pod vinovom lozom, na parcelama koje su upisane u Vinogradarski registar, povrtari do 3 ha na otvorenom, dok ratari koji se bave proizvodnjom žitarica, industrijskog ili krmnog bilja mogu imati najviše 50 ha pod ovim kulturama.\nPrevious : Negotin: Obaveštenje o radovima na putu\nNext : Zlаtni znаk uručen Opštini Negotin а priznаnjа višestrukim dаvаocimа krvi


Predstavljanje nove knjige Đorđa Miloševića – Semendria\nPredstavljanje nove knjige Đorđa Miloševića\n26. septembar 2012. KULTURA – Narodna biblioteka Smederevo predstaviće u četvrtak u 19 časova novu knjigu Đorđa Miloševića “Rusija pogled u budućnost”.\nNajnovija knjiga našeg poznatog spoljnopolitičkog novinara i publiciste Đorđa Miloševića, dugogodišnjeg dopisnika iz Moskve (od 1992. god), predstavlja, pored ostalog, autorovu želju da čitaoce upozna sa najznačajnijim događajima iz novije ruske istorije i drugim saznanjima o najvećoj zemlji sveta do kojih je došao tokom dugogodišnjeg boravka u ovoj zemlji.\n“Nastojao sam da u ovoj knjizi, kao profesionalni spoljnopolitički novinar, iznesem sopstvena zapažanja i prenesem planove i programe onih ljudi u Moskvi koji su najodgovorniji za sudbinu i buduća kretanja u najvećoj zemlji sveta. Svestan sam da se ponešto od toga – u pozitivnom ili negativnom pogledu – neće dopasti nekim čitaocima koji imaju svoju, često pogrešnu predstavu o Rusiji. Nisam želeo da predstavim zemlju onakvom kakvom bi neki želeli da je vide: svemoćnim gigantom u političkom, ekonomskom i vojnom smislu kome niko ništa ne može, koja je apsolutno neranjiva i dovoljna sama sebi, niti pak kao banana – republiku koja je sirovinski prirepak Zapada. Rusija nije ni jedno ni drugo. Ona je posle velikih teškoća prebrodila krizu, stala na noge i našla svoje mesto u međunarodnoj zajednici koje joj pripada i koje joj, nadam se, a to i želim – niko neće moći da ospori”, navodi autor u predgovoru knjige.\nOvaj spoljnopolitički novinar sticao je iskustvo intervjuišući, pored ostalih, Josipa Broza Tita, Margaret Tačer, Putina, Klintona, Gorbačova, Žaka Širaka, a bio je i svedok mnogih istorijskih događaja prelomnog karaktera, među kojima su rušenje Berlinskog zida, revolucija u Gruziji i “narandžasta revolucija” u Ukrajini.\nNova knjiga Đorđa Miloševića “Rusija pogled u budućnost” objavljena je u izdanju novosadske izdavačke kuće Prometej, a predstaviće je direktor Narodne biblioteke Smederevo, Dragan Mrdaković i autor.\n« Smederevo – primer dobre prakse\nRusi ipak zainteresovani za Železaru »


Kralj Nikola spasava Rusiju od Japanaca (foto) - Sputnjik Srbija\nKralj Nikola spasava Rusiju od Japanaca (foto)\n08:00 10.05.2016 (osveženo 08:50 10.05.2016) Preuzmite kraći link\nBeograd, Pariz, Vašington, Moskva, svi gradovi Rusije — tim je gradovima na Dan pobede promarširao „Besmrtni puk“. Potomci pobednika nad Hitlerom nosili su fotografije svojih predaka i rođaka koji su učestvovali u velikoj pobedi. Ovo su njihove priče.\nBeogradski „Besmrtni puk“ razlikuje se od onih koji su marširali drugim svetskim metropolama — u Beogradu su se okupili svi — potomci su nosili fotografije predaka koji su se borili u svim ratovima od 1904. do 1999. Jer svi su dali živote za svoju zemlju, bilo da su je branili od Austro-Ugarske, Nemačke ili NATO-a.\nNa megdan sa samurajem\nNikola Aleksić sa portretom svog ujaka Aleksa Saičić\nČitalac će se možda zapitati zašto je u „Besmrtnom puku“ bilo onih koji su nosili fotografije svojih predaka iz 1904, kada je srpski narod tu godinu proživeo u miru. To je tačno, ali 1904. godine počeo je rusko-japanski rat, a crnogorski kralj Nikola poslao je odred od 180 dobrovoljaca da pomognu savezničkoj Rusiji. Među dobrovoljcima se nalazio i Aleksa Lekso Saičić, čiju sliku u „Besmrtnom puku“ nosi njegov sestrić Nikola Aleksić.\n„Kada su se kod Port Artura sučelile ruska i japanska vojska, uoči bitke izašao je samuraj i pozivao protivnike na megdan. Dok su se ruski generali hvatali za glavu koga da pošalju, jer običaj megdandžija nije postojao u Rusiji, dok je to kod nas bio deo folklora, Lekso se prijavio kao dobrovoljac. Sa olakšanjem su mu dozvolili i lako je pobedio samuraja“, priča Aleksić.\nLakoća sa kojom je Lekso Saičić pobedio japanskog protivnika dolazi od toga što je tehnika borbe crnogorskim jataganom bila naprednija od tehnike borbe japanskim mačem — katanom.\nLekso Saičić je u Rusiji slavljen kao nacionalni heroj. Dobio je brojna odlikovanja, a Ordenom svete Ane 2. stepena odlikovan je kao jedini stranac u istoriji.\nRatna ljubav Šumadinca i Bosanke\nFilip Vukajlović sa portertima svojih roditelja\nPored strahota koje je doneo, u ratu su se rodile i mnoge ljubavi koje bi bile nemoguće da se ljudi iz raznih krajeva Jugoslavije nisu stekli u jednoj vojsci.\n© Sputnik . Skrinšot, Jutjub\n„Došao sam ovde zato što sam rođen delimično zahvaljujući ruskoj avijaciji“, kaže Filip Vukajlović, koji u „Besmrtnom puku“ nosi dve fotografije — oca i majke. Otac Šumadinac, krenuo je u rat kao borac Kragujevačkog bataljona 1. proleterske brigade i sa njom je prošao sva najvažnija jugoslovenska bojišta — Igman, Neretvu, Sutjesku…\nTeško je ranjen 1944. i sa partizanskog aerodroma na Kupresu prebačen je sovjetskim avionom u bolnicu u italijanski grad Bari. Drugim avionom, takođe sovjetskim, u Bari je, kao mlada bolničarka, stigla Vukajlovićeva majka, koja je bila borac 3. krajiške brigade.\n„U Bariju su se upoznali, 1945. su došli u Beograd, osnovali porodicu i izrodili četvoro dece. Nikada se ne bi sreli da nije bilo te borbe koju su vodili“, priča Vukajlović.\nBiciklom kroz rat\nŽivorad Žika Mićić\nLegenda jugoslovenskog i srpskog biciklizma Živorad Žika Mićić u „Besmrtni puk“ je došao kao učesnik rata, da, kako kaže, pozdravi drugove koji su u njemu ostavili živote.\n„Nas troje biciklista je od Ralje i Mladenovca oslobađalo Beograd, a trojica biciklista su poginuli, Kozić, Nešić i Bosiljčić“, seća se Mićić, olimpijac i osvajač mnogih jugoslovenskih i svetskih trofeja.\nMićić je bio motociklista u štabu Prve armije, kojom je komandovao general Peko Dapčević.\n„Pre toga nikada nisam vozio motor. Zaplenili smo jedan od Nemaca u Ralji kada su se povlačili, BMV sa prikolicom i vozio sam ga do Zagreba bez problema“, kaže Mićić.\nZa Peka Dapčevića, čiji je kurir bio, Mićić kaže da je bio dobar komandant, ali i „prgav i oštar“. Međutim, Mićić ne može, a da se ne priseti koliko je mladića dalo živote na Sremskom frontu. Teško mu je, kaže, i da priča o tome. Jedino što ponavlja kada mu se postavi pitanje o Sremskom frontu je „strašno“. Ne može, kaže, da zaboravi na strahote kroz koje je prošao i šta je video posle proboja Sremskog fronta.\nMićić je biciklizmom nastavio da se bavi čim su borbe prestale. Iz Zagreba je otišao za Niš, gde se malo odmorio i odmah potom je učestvovao u prvoj etapnoj biciklističkoj trci od Trsta do bugarskog grada Varne.\nPoklonska u „Besmrtnom puku“ nosila ikonu cara Nikolaja Drugog\nRusija proslavlja Dan pobede (foto)\nNjujork: Marš Besmrtnog puka (video)\nBesmrtni puk, Dan pobede, Drugi svetski rat, fašizam, NATO, Peko Dapčević, Nemačka, Japan, Crna Gora, Srbija


PALMA: Jagodina spremna da primi 70 ugroženih građana Kumanova | Vesti | Kurir\nUpućen poziv Damjanovskom\n11.05.2015. 12:28h 31.03.2017. 20:06h\nMakedonski građani biće smešteni u hotelu, dok će deci biti omogućeno da u nekoj od jagodinskih osnovnih i srednjih škola pohađaju nastavu tokom boravka u Jagodini\nJAGODINA - Predsednik Skupštine grada Jagodine Dragan Marković Palma ponudio je danas smeštaj za 70 građana Kumanova izbeglih iz tog grada, gde je tokom vikenda došlo do oružanog sukoba policije i terorista.\nKako se navodi u pisanoj izjavi, Marković je uputio poziv gradonačelniku Kumanova Zoranu Damnjanovskom, da zbog aktuelne situacije u tom makedonskom gradu, nastale zbog terorističkih napada na Kumanovo, u kome je stradalo više policajaca i povređeno desetine građana, pošalje u Jagodinu 70 ljudi.\nMakedonski građani biće smešteni u hotelu, dok će deci biti omogućeno da u nekoj od jagodinskih osnovnih i srednjih škola pohađaju nastavu tokom boravka u Jagodini.\nMarković je podsetio da je tokom majskih poplava, koje su prošle godine pogodile Jagodinu, Kumanovo doniralo šleper humanitarne pomoći sa vodom, hranom i ostalim životnim namirnicama.\n"U ovakvim vremenima, prijateljstvo je nešto što treba negovati i mi želimo da se na ovaj način, koliko je to moguće, odužimo i zahvalimo prijateljskom gradu Kumanovu koji je pomogao kada je nama bilo teško", istakao je Dragan Marković Palma.\nDragan Marković PalmaZoran DamjanovskiKumanovopozivjagodina


Udruženje „Plavi Jadran“ i čelnici AD Marine bez dogovora oko naplate veza , direktor se zaključao da izbjegne novinare – Portal Bar\nUdruženje „Plavi Jadran“…\nUdruženje „Plavi Jadran“ i čelnici AD Marine bez dogovora oko naplate veza , direktor se zaključao da izbjegne novinare\nČlanovi udruženja “Plavi Jadran” iz Bara danas su se okupili ispred uprave AD Marine sa zahtjevom da im se ukine naplata veza za period kada nisu mogli da rade zbog epidemije korona virusa. Na kratko, primio ih je direktor AD Marina Radovan Orlandić, ali sastanak je, prema riječima vlasnika taksi brodova, okončan bez konkretnog dogovora. Orlandić se zaključao u kancelariji državnog preduzeća da ne bi odgovorio na pitanja novinara o aktuelnoj problematici.\n„Tražimo da se ukine naplata veza u barskoj Marini za turističke taksi brodove i ribarske kao što su to uradile luka Kotor i Budva. Nas u Baru „vrte“ godinu dana. Izvršni direktor Orlandić ide sa funkcije i danas mu je bilo važno samo da nas isprati. Rekao nam je doći će neko iz resornog ministarstva“, kazao je predsednik Udruženja „Plavi Jadran“ Predrag Adžić. .\nTuristički brodovi 2020. godine nisu vozili zbog pandemije korona virusa, a navode da im je neizvjesna i ovogodišnja sezona.\n„AD Marini platili smo trećinu novca za usluge veza za 2020. Od države smo tražili pomoć. Iz ministarstva su, prema njihovim riječima, poslali obavještenje AD Marini , da se naše pitanje riješi. Ali u ovom preduzeću kao da neće da to urade aktuelni direktor i njegov menadžment. Sve nešto izmišljaju, prebaciju“, kazao je predsednik Udruženja „Plavi Jadran“.\nPrema riječima Adžića, na nivou Crne Gore ovo udruženje ima 270 članova i „svi se susreću sa sličnim problemima“.\nU Baru „Plavi Jadran“ ima 17 članova, vlasnika turističkih brodova.\n-Na godišnjem nivou plaćamo od 1.300 do 2.000 eura u zavisnosti od dužine broda. Sporna je i ova godina. Ne znamo hoće li biti sezone. U haosu smo. Nismo se našli ni u jednom paketu Vlade za subvencije, pomoć i podršku ovoj djelatnosti. Angažuju nas i zovu kad treba da se učestvuje za spašavaje na moru, ako je zakrčenje drumskog saobraćaja, onda trebamo, ali kad nama treba pomoć- o nama se ne vodi računa“, kazao je Adžić.\nRiječ „druge strane“ za novinare koji su pratili događaj ispred AD Marine nije bila moguća jer direktor Orlandić koristi elektronsku bravu na ulaznim vratima državnog preduzeća. Danas su ova vrata zaključana za novinare koji su zainteresovani za aktuelnu problematiku u državnom preduzeću. Orlandić je vidio da su novinari ispred upravne zgrade AD Marina.


[es] - DBGrid Kolone\n[es] :: Pascal / Delphi / Kylix :: DBGrid Kolone\n[ Pregleda: 4668 | Odgovora: 13 ] > FB > Twit\nDBGrid Kolone 17.08.2003. u 14:10 - pre 222 meseci\nKako da se kolone u dbgrid-u proporcionalno povecavaju povecanjem form-e?\nRe: DBGrid Kolone 17.08.2003. u 14:49 - pre 222 meseci\nObradi OnResize dogadjaj forme. Proveri da li ti je AutoSize kolona False.\nRe: DBGrid Kolone 01.09.2003. u 21:59 - pre 222 meseci\nNemogu nikako da mi se povecavaju kolone tabela cela moze ali kolone nikako!!!\nI jos nesto tockic kada vrtim (na misu) nece da se pomera tabela ni fokus, nego samo takoreci plava linija koja nista ne predstavlja!!!\nRe: DBGrid Kolone 26.09.2003. u 09:15 - pre 221 meseci\nOsnovni DBGrid koji stize uz Delphi ne reaguje adekvatno na skrol taster misa. Mozes da nasledis TDBGrid i dodas:\nu published :\nEvo i koda za gornje funkcije:\nfunction TTvojDBGrid.DoMouseWheelDown(Shift: TShiftState; MousePos: TPoint): Boolean;\nif Assigned(OnMouseWheelDown) then\nOnMouseWheelDown(Self, Shift, MousePos, Result);\nif Datalink.Active then begin\nResult := Datalink.DataSet.MoveBy(1) <> 0;\nfunction TTvojDBGrid.DoMouseWheelUp(Shift: TShiftState; MousePos: TPoint): Boolean;\nif Assigned(OnMouseWheelUp) then\nOnMouseWheelUp(Self, Shift, MousePos, Result);\nResult := Datalink.DataSet.MoveBy(-1) <> 0;\nRe: DBGrid Kolone 01.10.2003. u 22:08 - pre 221 meseci\nNet scroll i dalje ne radi ni sa ovim codom(ovaj cod nije ispravan, mozes li da ga pogledas pa da ispravis gresku)!!!\nA promenu velicine kolona jos nisam uspeo da resim, ako imas i za to neki kod?\nRe: DBGrid Kolone 01.10.2003. u 23:35 - pre 221 meseci\nAko hoces da ti se kolone povecavaju sa formom onda treba da obradis OnResize dogadjaj forme:\nDBGrid1.Columns.Items[i].Width := DBGrid1.Width div DBGrid1.Columns.Count;\nRe: DBGrid Kolone 02.10.2003. u 06:49 - pre 221 meseci\nRe: DBGrid Kolone 02.10.2003. u 23:38 - pre 221 meseci\nJedan pokusaj i\n[Error] Unit1.pas(93): Function needs result type\n[Error] Unit1.pas(96): Undeclared identifier: 'OnMouseWheelDown'\n[Error] Unit1.pas(96): Incompatible types\n[Error] Unit1.pas(97): Undeclared identifier: 'Self'\n[Error] Unit1.pas(97): Undeclared identifier: 'MousePos'\n[Error] Unit1.pas(99): Undeclared identifier: 'AcquireFocus'\n[Error] Unit1.pas(100): Undeclared identifier: 'Datalink'\n[Error] Unit1.pas(101): Missing operator or semicolon\n[Warning] Unit1.pas(101): Comparing signed and unsigned types - widened both operands\n[Error] Unit1.pas(106): Function needs result type\n[Error] Unit1.pas(109): Undeclared identifier: 'OnMouseWheelUp'\n[Error] Unit1.pas(109): Incompatible types\n[Error] Unit1.pas(110): Undeclared identifier: 'Self'\n[Error] Unit1.pas(110): Undeclared identifier: 'MousePos'\n[Error] Unit1.pas(112): Undeclared identifier: 'AcquireFocus'\n[Error] Unit1.pas(113): Undeclared identifier: 'Datalink'\n[Error] Unit1.pas(114): Missing operator or semicolon\n[Warning] Unit1.pas(114): Comparing signed and unsigned types - widened both operands\n[Error] Unit1.pas(76): Unsatisfied forward or external declaration: 'TForm1.DoMouseWheelDown'\n[Error] Unit1.pas(77): Unsatisfied forward or external declaration: 'TForm1.DoMouseWheelUp'\n[Fatal Error] Project1.dpr(10): Could not compile used unit 'Unit1.pas'\ngresaka koliko hoces!!!!\nAko imas "Unit.pas" sa tim codom, i ako ti nije tesko posalji!!!\nRe: DBGrid Kolone 02.10.2003. u 23:47 - pre 221 meseci\nKako se moze sakriti horizontalni klizac u DBGridu, a da vertikalni i dalje ostane?(Delphi6)\nRe: DBGrid Kolone 03.10.2003. u 10:02 - pre 221 meseci\nNe znam da li moze... a ne vidi (i neophodan je :) ako ima puno kolona. A ako razvuces formu tako da se vide sve kolone nestace sam.\nRe: DBGrid Kolone 03.10.2003. u 11:10 - pre 221 meseci\nonaj kod gore koji si dobio; covek je mislio da nasledis komponentu, dodas taj kod, stavis komponentu u neki package i na kraju taj package kompajliras i instaliras. Zatim na formu umesto standardnog grida, stavis taj nasledjeni (sa palete, jasno).\nMislim da je to za tebe (zasad) prevelik zalogaj. Sve imas u help-u (creating custom components), mnogo bolje objasnjeno nego sto bilo ko ovde moze da napise...pa dokle stignes.\nRe: DBGrid Kolone 03.10.2003. u 18:35 - pre 221 meseci\nTacno tako. Gledam kod, razmisljam...kod mene radi...kad ono...\nRe: DBGrid Kolone 27.10.2003. u 22:24 - pre 220 meseci\nmorlic-u imas li ti tu komponentu? ako imas i nije velika i ako si voljan, da mi je posaljes?\nRe: DBGrid Kolone 02.11.2003. u 12:47 - pre 220 meseci\nKompoenta koju sam ja pravio je specificna i vuce sa sobom jos gomilu stvari. Predlazem ti da skines sa neta Jedi VCL i JCL pakete. Tu imas izmedju ostalog i jedan prost grid koji ima ove stvarcice. Plus sto JCL ima mnogo korisnih unit-a.


Lažni inkasanti naplaćuju račune za struju - BIGportal.ba\n18 Aprila, 2020 18 Aprila, 2020 0131\n“Elektroprivreda BiH” upozorila je stanovništvo da lažni inkasanti naplaćuju račune za električnu energiju koristeći uniforme ove kompanije.\n“Upozoravamo kupce da ne vrše nikakva plaćanja u slučaju da to od njih traže lažni inkasanti koji nemaju ovlaštenja Elektroprivrede BiH i da o tome odmah obavijeste policiju”, istakli su iz ove kompanije.\nKompanija se ogradila od ovakvih i sličnih pokušaja pojedinaca koji, zloupotrebljavajući aktuelnu situaciju, prevarama nastoje doći do novca.\nIz “Elektroprivrede BiH” su napomenuli da se plaćanje računa za električnu energiju isključivo vrši na naplatnim mjestima “Elektroprivrede BiH”, šalterima pošta bez plaćanja provizije, putem elektronskog bankarstva i na šalterima poslovnih banaka.\nSlučajeve prevare kupci mogu prijaviti telefonskim pozivom na besplatne info linije ili na kontakt adrese elektronske pošte.\nVirus korona u institucijama BiH: Zaražena tri radnika